Tällä viikolla uutisissa: USA:n sotavoima puskee kohti Irania -
Iranin uhatessa iskuilla.
Iranin nopeasti kasvava seurakunta on vaarassa.
Lisäksi: Ramadan on muslimeille pyhä kuukausi.
Mutta monet näkevät unia ja näkyjä Jeesuksesta ― rukouksen voimalla.
Ja: Kaksikymmentäviisi vuotta myöhemmin -
Ruandan kansanmurhan kauhu elää yhä tuoreena selviytyneiden mielessä.
Seurakunta auttaa toipumaan ja varmistamaan, ettei historia toistu.
KRISTILLISEN MAAILMAN UUTISET
Hei ja tervetuloa uutisten pariin!
Yhdysvaltojen ja Iranin jännitteet lisäävät huolta sodan syttymisestä.
Yhdysvallat lähetti alueelle taisteluosaston -
koska tiedustelu kertoi Iranin vieneen raketteja -
lähelle USA:n laivoja ja maajoukkoja.
Iranin johtaja sanoo, ettei maa halua sotaa -
mutta uhkaa aloittaa asekelpoisen uraanin valmistamisen.
Myös presidentti Trump hillitsee sotapuheita ja toivoo neuvotteluja.
Trump ja ulkoasiainvaliokunnan jäsen, senaattori Marco Rubio sanovat, -
että pallo on Iranilla.
Lähteekö USA sotaan Irania vastaan? - Toivottavasti ei.
Jos Iran hyökkää, syttyy sota. Jos Iran ei hyökkää, sotaa ei tule.
Rubion mukaan yhtämittainen ja selvä tietovirta osoittaa, -
että Iran ja sen terroristikumppanit muodostavat vakavan, -
mahdollisesti välittömän uhkan USA:n joukoille.
Vuosi sitten presidentti Trump veti Yhdysvallat Iranin ydinsopimuksesta -
ja palautti Iranille lamauttavat pakotteet.
Meillä on yhteys Jerusalemiin toimituspäällikkö Chris Mitchelliin.
Mikä siellä on tunnelma? Leijuuko ilmassa sodan uhka?
Leijuu, ja paljon sanomia sodasta. Kun lukee saudilehtiä -
ja kuuntelee Iranin ylintä johtajaa Khameneita ja presidentti Trumpia, -
varmasti alueella on sodan mahdollisuus.
USS Abraham Lincoln ryhmineen suuntaa Persianlahdelle -
ja B52-kone Qatariin.
Valmistautuminen viittaa sodan mahdollisuuteen.
Kuitenkin jotkut sanovat, etteivät he usko sodan syttymiseen aivan vielä.
Yleisesti uskotaan, että jossain vaiheessa tulee yhteenotto -
Iranin tai sen välikäsi Hizbollahin kanssa.
Mutta juuri nyt tilanne on rauhallinen.
Miten kaikki vaikuttaisi Israeliin? Mitä Israelin johtajat sanovat?
Israelin johtajat ovat olleet vaitonaisia. Mutta kulissien takana -
Israelin tiedustelun ja Yhdysvaltojen yhteistyö ja yhteydenpito on tiivistä.
Israel seuraa tilannetta hyvin tarkkaan.
Israel pitää Irania ykkösvihollisenaan. Iranin välikäsi Hizbollah pohjoisessa -
ja sen 150 000 rakettia ovat Israelille suuri huolenaihe.
Israel on julkisesti vaitonainen, mutta kulissien takana käy kuhina.
Olemme raportoineet jo monta vuotta eräästä huonosti tunnetusta aiheesta.
Iranin seurakunta on yksi maailman nopeimmin kasvavia. Miksi?
Hyvä kysymys. Jumala toimii suvereenisti.
Olet tehnyt hienoja raportteja iranilaisuskovista.
Monet tulevat Jeesuksen uskoon unen tai näyn kautta.
Olin Kurdistanissa pari päivää sitten.
Tapasimme iranilaisen seurakuntajohtajan, -
joka kertoo ilmiömäisestä liikehdinnästä ja hengellisestä nälästä.
Pyhä Henki toimii. Se on kuin suoraan Apostolien teoista.
Mies valkoisessa puvussa ilmestyy monille iranilaisille.
Siellä seurakunta kasvaa maailman nopeimmin.
On ikään kuin kaksi Irania.
Virallinen Iran syytää "kuolemaa Israelille ja USA:lle".
Se edustaa vain pientä prosenttilukua iranilaisista.
Pinnan alla valtaosa iranilaisista ei pidä islamista eikä hallinnosta -
ja suhtautuu avoimesti länteen, USA:han, Israeliin ― ja evankeliumiin.
Ne, jotka kieltävät islamin ja profeetta Muhammedin -
ja ottavat vastaan Jeesuksen, kohtaavat ankaraa uskonvainoa.
Aivan. Pyhä Henki liikkuu ilmiömäisesti. Silti on suuri vaara.
Monet uskovat kokoontuvat salaisesti esimerkiksi pienryhmissä.
He käyttävät koodikieltä. Heitä uhkaa suuri vaara.
Heidät voidaan vangita, tappaa tai sulkea yhteisön ulkopuolelle.
He toimivat uskossa. Silti he iloitsevat vainojenkin keskellä.
Lopuksi: miten tulisi rukoilla Iranin poliittisen tilanteen -
ja seurakunnankin puolesta?
Osa heistä sanoo: "Älkää rukoilko hallinnon kaatumisen puolesta.
Rukoilkaa, että uskomme säilyisi ja pysyisimme vahvoina vainoissa."
Ironisesti ja ehkäpä järjenvastaisesti länsimaalaisten mielestä -
he eivät rukoile, että vainot loppuvat -
vaan että he pysyvät uskollisina Jeesukselle vainoissa.
Se innostaa lännen uskovia ja seurakuntia.
Voimme oppia sen Iranin uskovilta.
Kiitos, että olit mukana. - Tämä oli suurenmoista.
Tulossa: Asia Bibi vältti kuolemantuomion Pakistanissa, -
mutta onko hän turvassa lännessä? Raportti tappouhkauksista.
CBN esittelee: "Jumalan lupaukset: Vapaudu pelosta ja ahdistuksesta".
Puhumme Jumalan ihmeellisistä lupauksista lapsilleen.
Pat Robertsonin uusi opetus esittelee Jumalan lupauksia: -
Pelastan hänet, suojelen häntä, vastaan hänelle, autan vaikeuksissa, -
vapautan hänet, kunnioitan häntä, annan pitkän iän, osoitan pelastuksen.
Näe todistuksia lupausten toteutumisesta.
Koin olevani rakas ja tärkeä.
Hän pelasti minut kahdesti.
Herra, anna uusi mahdollisuus.
Vapaudu stressistä ja epätoivosta.
Herra ei tahdo sinun elävän pelossa -
vaan tuntevan rakkailleen tulevan palkkion.
Tilaa englanninkielinen opetus puhelimitse tai kotisivuilta.
Jumalan lupaukset: Vapaudu pelosta ja ahdistuksesta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Hei taas! Taiwan hyväksyy samaa sukupuolta olevien liitot -
ensimmäisenä Aasian maana, vaikka kansanäänestys vastusti asiaa.
Myös seurakunnat vastustivat sitä.
Vuonna 2017 Taiwanin korkein oikeus asettui homoliittojen kannalle -
ja määräsi parlamentin muuttamaan lakeja.
Vuonna 2018 äänestäjien valtaosa vastusti samansukupuolisten liittoja.
Lakeja muutettiin silti.
Pohjois-Korean uskovat ottavat suuria riskejä evankeliumin takia.
FEBC-medialähetysjärjestö kertoo, että uskovat kokoontuvat -
kuuntelemaan kristillisiä radio-ohjelmia.
Se on äärimmäisen vaarallista eristäytyneessä sortavassa maassa, -
jossa kristittyjä vangitaan ja tapetaan uskonsa takia.
Kristityt rukoilevat voimaa kestää, kertoo FEBC-johtaja Ed Cannon.
Pakolaiset itse pyytävät rukousta rohkeuden ja kestävyyden puolesta.
Kristityt yrittävät tavoittaa muita kokoontuakseen Kristuksen nimessä, -
rukoillakseen yhdessä ja kuunnellakseen yhdessä radiota.
He ovat valmiit kestämään ankaria vainoja.
He rukoilevat rohkeutta, etteivät ihmiset pelkäisi -
vaan kokoontuisivat muiden kristittyjen kanssa.
He rukoilevat, että signaalimme kuuluisi pidemmän aikaa päivässä -
ja että signaali olisi voimakkaampi.
Järjestö rakentaa koko maan kattavaa asemaa, Cannon kertoo.
Pakistanilainen äiti Asia Bibi saapui Kanadaan yli viikko sitten.
Nyt hän ilmeisesti sai tappouhkauksen uudessa kotimaassaan.
Brittiläisen pakistanilaiskristittyjen liiton mukaan eräs muslimimies, -
joka sanoo asuvansa Kanadassa, julkaisi netissä videon, -
jolla hän uhkaa tappaa Bibin Muhammedin pilkan vuoksi.
CBN News ei pystynyt varmistamaan videon aitoutta.
Bibi odotti tuomiota liki 10 vuotta. Häntä syytettiin islamin pilkasta.
Korkein oikeus vapautti hänet. Hallinnolta kesti 7 kuukautta -
päästää hänet maasta. Bibi sai turvapaikan Kanadasta.
Maailman muslimit viettävät ramadania.
Muslimit Afganistanista Zanzibariin paastoavat ja rukoilevat -
päästäkseen lähemmäs Allahia.
Heidän odotetaan keskittyvän hengellisiin harjoituksiin, -
kuten Koraanin lukemiseen ja rukoilemiseen.
Heidän tulee kieltäytyä juomasta, ruuasta, tupakoinnista, -
moraalittomuudesta ja vihasta 30 päivän ajan valoisaan aikaan.
Jututin WorldBeat-ohjelmassa Paul Filidisia worldchristian.comista.
Järjestö on jo 25 vuotta jakanut kymmeniätuhansia rukousoppaita, -
jotka sisältävät informaatiota ja auttavat rukoilemaan ja tavoittamaan -
muslimeja ramadanin aikana.
Puhuimme ramadanista ja muslimien tavoittamisesta ramadanin aikana.
Miten muslimit viettävät ramadania? Mikä on sen merkitys?
Se yhdistää muslimeja eri kulttuureista ja maantieteellisiltä alueilta -
yhteiseen hartaudenharjoitukseen, -
jota he uskovat Allahin odottavan heiltä.
Se on hyvin merkittävää aikaa.
Kutsumme kristittyjä kaikkialla olemaan tietoisia siitä, -
mitä muslimimaailmassa tapahtuu, ja pyytämään Isää -
siunaamaan muslimeja ja ilmestymään heille tänä aikana.
Miten kristityt voivat käyttää rukousopasta, -
jota olette laatineet jo 25 vuotena?
Suurin toiveeni tässä työssä on aina ollut -
kutsua kristittyjä oppimaan muslimeista.
Jos tiedämme muslimeista vain uutisotsikoista tai televisiosta, -
monet pelkäävät muslimeja, vihaavat muslimeja ja haluavat tappaa heidät.
Samanlaista asennetta voi esiintyä myös kristityissä.
Kun rukoilee muslimien puolesta -
ja lukee rukousopasta, joka on hyvin valaiseva ja värikäs, -
oppii muslimeista ja tajuaa, että muslimit ovat tavallisia ihmisiä, -
joilla on tavoitteita, perhe, toiveita, unelmia ja murheita.
Kun heidän puolestaan rukoilee, -
alkaa välttämättä nähdä heidät Jumalan silmin.
Miten heidän puolestaan tulisi rukoilla erityisesti ramadanin aikana?
Olette saattaneet kuullakin, mutta liikkuu paljon todistuksia siitä, -
miten muslimit näkevät unia Jumalasta.
Uskon, että Jumala ilmestyy suvereenisti -
unien kautta ja kutsuu muslimeja luokseen.
Muslimeja on tullut Jeesuksen luo aivan ennätyksellisen paljon -
viime vuosikymmenien aikana.
Kristittyjen tulisi rukoilla toiveikkaana ramadanin aikana, -
että Jumala ilmestyisi heille.
Liikehdinnästä muslimien parissa ei juurikaan kerrota.
Monet tulevat Kristuksen uskoon usein nähtyään unia ja näkyjä.
Se on rohkaisevaa, eikö?
Hyvin rohkaisevaa. Se on ennennäkemätöntä.
Eri puolilla muslimimaailmaa on käynnissä liikehdintää, -
jossa muslimeista tulee Jeesuksen seuraajia.
Kiitos, että tulit ohjelmaan, Paul. - Eipä kestä.
Peukkuja. Tulossa: 25 vuotta kansanmurhan kauhujen jälkeen.
Usko ja anteeksianto auttavat jälleenrakentamaan Ruandaa.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Löydä Jumalan lupaukset: -
Pelastan hänet, suojelen häntä, vastaan hänelle, autan häntä, -
vapautan hänet, kunnioitan häntä, annan pitkän iän, osoitan pelastuksen.
Koin olevani rakas ja tärkeä. - Hän pelasti minut kahdesti.
Herra, anna uusi mahdollisuus.
Tilaa englanninkielinen opetus puhelimitse tai kotisivuilta.
Jumalan lupaukset. Uusi opetus Pat Robertsonilta.
Tänä vuonna tulee kuluneeksi 25 vuotta kansanmurhasta, -
jossa kuoli lähes miljoona ruandalaista.
Efrem Graham matkusti Ruandaan katsomaan, -
miten usko ja anteeksianto ovat auttaneet jälleenrakennuksessa.
On helppo nähdä, miksi Ruandaa kutsutaan tuhannen kukkulan maaksi.
Yli puolet asukkaista saa elannon maataloudesta vehmailla mailla.
Vuonna 1994 tästä vesipitoisesta maasta tuli heimojen kuoleman kenttä.
Arviolta 800 000 ruandalaista tapettiin vain sadan päivän aikana, -
pääosin tutseja radikaalien hutujen käsissä.
Heimojännitteet alkoivat, kun Belgian siirtomaaisännät -
jakoivat ruandalaiset etnisiin ryhmiin. Tutseja pidettiin ylempiarvoisina.
1930-luvulla tuli pakolliseksi osoittaa etnisyys henkilötodistuksella.
Meidän pitää auttaa toisiamme. Vain se pitää meidät hengissä.
Mille Collines -hotellilla oli keskeinen rooli niinä päivinä.
Se tarjosi turvan 2 000 ruandalaiselle 100 pimeänä ja verisenä päivänä.
Se nousi kuuluisuuteen Hotelli Ruanda -elokuvassa.
Ruandalaiset, kuunnelkaa.
Tämä kohtaus kertoo, miten kansanmurha alkoi 6.4.1994.
Huonoja uutisia. Tutsitorakat murhasivat presidenttimme.
He huijasivat hänet solmimaan rauhan ja ampuivat hänen koneensa alas.
Vieläkään ei tiedetä, kuka pudotti presidentin koneen.
Siitä seurannutta väkivaltaa ei unohdeta.
He ottivat lapseni ja halkaisivat hänet kahtia.
Huhtikuun 29. päivänä 1994 -
Alice Mukarurinda menetti kätensä, lapsensa ja melkein henkensä.
Interahamwe-asejoukkiot toimivat tietyn ajan päivästä.
Se alkoi klo 10.00 pillin vihellyksellä ja päättyi taas klo 15.00.
Piileskelimme sen ajan. Niin myös sinä päivänä.
Piilouduimme ruumiiden alle, kun kuulimme heidän tulevan.
Tai kaivauduimme piiloon.
Arvet kertovat, miten sotilaat hakkasivat ja silpoivat Alicen -
löydettyään hänet ja vauvan.
Alicen mies hakattiin raa'asti. Pelastajat veivät hänet turvaan.
Palattuaan tajuihinsa hän muisti minut.
Hän pyysi armeijaa ja poliisia tuomaan hänet luokseni.
Kansanmurha päättyi heinäkuussa 1994.
Nykyinen presidentti Kagame johti valtaan noussutta kapinallisryhmää.
Hän on rakentanut yhtenäisyyttä.
Enää ei ole hutuja ja tutseja, ainoastaan ruandalaisia.
Kagame vahvisti jatkavansa työtä, ettei historia enää toistu, -
kansanmurhan loppumisen 25. muistopäivänä.
Joka päivä opimme antamaan anteeksi, -
mutta emme halua unohtaa.
Ananias Sentozi on World Vision -järjestön operaatiojohtaja.
Päätös antaa anteeksi vie maata eteenpäin, hän sanoo.
Järjestö vei maahan ensiapua, ruokaa ja lääkkeitä tapahtumien jälkeen.
Sillä oli tärkeä rooli sovintotyössä.
Kehitystyö on mahdotonta, jos kansa on kahtiajakautunut.
Hutujen ääriryhmä harjoitti propagandaa -
ja rohkaisi tappamaan tutseja ja maltillisia hutuja.
Tapahtumien jälkeen tekijät vietiin oikeuden eteen.
Presidentti Kagame kielsi kuolemanrangaistuksen.
Hän tarjosi toisenlaista ratkaisua: gacaca-kyläoikeuksia.
Niissä rikolliset voivat tunnustaa ja pyytää anteeksi.
Aloin antaa itselleni anteeksi, kun seisoin oikeudessa.
Emmanuel Nadayisaba tunnusti rikoksensa.
Hän alkoi rakentaa yhteisöä vapaaehtoisesti.
Työskennellessään hän tajusi, että tiimissä on myös eräs uhri.
Nainen itse ei tunnistanut häntä.
Liityimme molemmat World Visionin jälleenrakennustyöhön.
Iskun jälkeen Alice oli rukoillut.
Halusin lähelle Jumalaa, pintaa syvemmälle.
Hän pyysi Jumalaa viemään hänet väärintekijöiden luo -
ja johtamaan anteeksiantoon. Hän ei uskonut saavansa vastausta.
Sitten Emmanuel otti yhteyttä.
Hikoilin aina. Olin aina hermostunut.
Minun oli aina hirveän kuuma.
Putosin polvilleni ja nostin käteni.
Sanoin hänelle, että olen syyllinen.
Seuraava muistoni on sairaalasta.
En reagoinut. Taisin olla shokissa.
Olin yhä polvillani, kun hän pyörtyi. Hänet vietiin pois.
Päiviä myöhemmin Alice halusi tavata Emmanuelin.
Hän pyysi vain, että tämä pyytää anteeksi perheeltä.
Sitten Alicesta tuli Emmanuelin puolustaja.
Vältyin vankeustuomiolta.
Se on vain Jumalan ansiota. En voi muuten selittää sitä.
Ei mikään eikä kukaan muu.
Efrem Graham, CBN News, Ruanda.
Kyläyhteisön Gacaca-oikeudenkäynnit ja tunnustaminen on hyvä juttu.
Se on ollut aika tehokas.
He ovat kärsineet paljon. Jumala heitä siunatkoon.
Kiitos. Jatkamme tauon jälkeen.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Seuraava juttu on minusta hieno. Virginialaismiestä juhlitaan sankarina,-
kun hän esti itsemurhan. Collin Dozier vaaransi henkensä, -
kun eräs mies aikoi hypätä sillalta.
Muitakin on pelastunut kuultuaan tapauksesta. Charlene Aaron jatkaa.
Collin Dozier oli ajamassa kotiin keskiyöllä huhtikuun lopussa, -
kun hän huomasi auton Lesnersillalla.
Hän kertoo Jumalan kehottaneen häntä ottamaan asiasta selvää.
Kuski oli hieman kauempana autosta.
Koin, että Pyhä Henki kehotti minua menemään sinne.
Mies aikoi hypätä sillalta.
Sanoin: "Älä tee sitä. Jeesus rakastaa sinua. Hänellä on suunnitelma."
Uskossa oleva Dozier kertoo, että mies, Jacob, ei vastannut.
Silti hän puhui ja kertoi omaa todistustaan.
Sellaisessa tilanteessa ei osaa muuta kuin rukoilla.
"Herra Jeesus, puhu miehelle. Avaa hänen silmänsä. Osoita rakkautesi."
Poliisin tultua tilanne kiihtyi.
Hän sanoi: "Häipykää tai ammun teidät."
Entisenä painijana Dozier hivuttautui lähemmäs.
Mies huojui jo kaiteella.
Dozier teki nopean liikkeen.
Otin hänet tiukkaan pihtiotteeseen, ettei hän voinut liikuttaa käsiään.
Vedin hänet pois kaiteelta ja paiskasin hänet maahan.
Poliisit hyppäsivät ajokaistan kaiteen yli ja ottivat hänet kiinni.
Virginia Beachin kaupunki myönsi Dozierille hengenpelastusmitalin.
Uskon, että Herra johdattaa meitä joskus tekemään tällaisia suurtekoja.
Tämä mies vaaransi henkensä pelastaakseen toisen hengen.
Dozier on pitänyt yhteyttä mieheen, joka sinä iltana oli aineissa -
vedettyään monenlaisia kovia huumeita.
Mies tuli uskoon ja käy nyt Dozierin seurakunnassa. Hän aikoo kasteelle.
Hän sanoi: "Osoittamasi rakkaus teki minuun vaikutuksen. Halusin samaa.
Minäkin haluan tuota rakkautta."
Näytin hänelle raamatunpaikkoja.
Ehdotin, että jos hän tahtoo, voimme rukoilla yhdessä.
Hän vastasi: "Ehdottomasti." Hän otti Jeesuksen sydämeensä.
Moni on ottanut yhteyttä, ja ainakin yksi on tullut uskoon, Dozier kertoo.
Monet kutsuvat häntä sankariksi.
Hän itse antaa kunnian Jumalalle, joka pelastaa monella tasolla.
Annan kaiken kunnian Jumalalle. Tällaista ei saa päähänsä itse.
Se on Jumalan johdatusta.
Charlene Aaron, CBN News.
Mainio raportti. Mies oli paikalla oikeaan aikaan. Jumala käytti häntä.
Aivan. Hän oli kuuliainen.
Tässä olikin kaikki tältä viikolta.
Kun tuolla lukee "George", on sinun vuorosi.
Ensi viikkoon, näkemiin ja Jumalan siunausta!
Suomennos: Marianne Tenetz